stanford-oval/wikipedia huggingface dataset:
Toivo Tarvas
Teoksia

Legendoja, piirustukset Kaarlo Enqvist-Atra.  Otava 1908
Isä ja tytär : näytelmä 4:ssä näytöksessä.  WSOY 1908
Eri tasoilta: nykyaikainen romaani.  Otava 1916
Kohtalon tuulissa : nykyajan romaani.  Otava 1916
Häviävää Helsinkiä : novelleja.  Otava 1917
Velisurmaajat: "vallankumous"-romaani.  Kustannus Oy Ahjo 1918 (salanimellä Janne Kreivilä)
Tuokiokuvia Helsingin vapautuspäiviltä.  Otava 1918
Helsinkiläisiä : piirroksia pääkaupungin elämästä.  Kustannus Oy Ahjo, Helsinki 1919
Rakkauden kirous: romaani, Ahjon ajanviete-lukemisto 2.  Kustannus Oy Ahjo, Helsinki 1919  (salanimellä Harri Kangas)
Kadun lapsia : novelleja.  Kustannus Oy Ahjo, Helsinki 1920
Laiha mies: salapoliisiromaani. Minerva, Helsinki 1920 (salanimellä Otto W. Siilivaara)
Tomin tarina : kertomus nuorisolle.  Gummerus 1931
Karkuri: seikkailuromaani nuorisolle.  Gummerus 1932
Aiheesta muualla

Vapaasti ladattavia Toivo Tarvaksen e-kirjoja Projekti Lönnrotilta
Hämeenlinnan Lydia : Armas Toivo Tarvaksen (1883–1937) romanttinen balladi Vanajanlinnan neidosta, julkaistu Hämäläis-osakunnan seitsemännessä Kaikuja Hämeestä -albumissa vuonna 1908 (Arkistoitu – Internet Archive)
Toivo Tarvas : Emilie Bergbomin syntymäpäivästä 100 vuotta, Helsingin Sanomat Viikkoliite, 04.02.1934, nro 5, s. 1, Kansalliskirjaston digitaaliset aineistot
Toivo Tarvas : Maksim Gorkij Caprin saarella. Muistelma, Helsingin Sanomat, 29.07.1934, nro 200, s. 17, Kansalliskirjaston digitaaliset aineistot
Toivo Tarvas : Maikki Järnefelt-Palmgren. Muistelma, Helsingin Sanomat, 15.09.1935, nro 248, s. 33, Kansalliskirjaston digitaaliset aineistot
Trevor Immelman

Trevor Immelman
Trevor Immelman (16. joulukuuta 1979 Kapkaupunki, Etelä-Afrikka) on eteläafrikkalainen golfaaja.
Hän voitti vuoden 2008 The Masters Tournamentin lyöden ennakkosuosikki Tiger Woodsin. Mastersin lisäksi hän on voittanut useita pienemmän tason golfkilpailuita.
Hän on ollut naimisissa lapsuudenaikaisen rakkaansa Carmenitan kanssa vuodesta 2003 lähtien. Pariskunnan ensimmäinen lapsi syntyi 2006.
Aiheesta muualla

Profile on the European Tour's official site (Arkistoitu – Internet Archive)
Profile on the PGA Tour's official site (Arkistoitu – Internet Archive)
Profile on the Suine Tour's official site (Arkistoitu – Internet Archive)
Tom Wentzel

| Tom Wentzel> Henkilötiedot |
| --- | --- |
Syntynyt: 9. syyskuuta 1947 (ikä 77)  Helsinki
Aiheesta muualla
IMDb 
Elonet
Tom Wentzel (s. 9. syyskuuta 1947 Helsinki) on suomalainen näyttelijä. Hän on Helsingin kaupunginteatterin näyttelijä, joka aloitti uransa Svenska Teaternissa ja Lilla Teaternissa. Vuosina 2002–2003 hän toimi vajaan vuoden Rovaniemen Teatterin johtajana.
Wentzel on näytellyt muun muassa televisiosarjoissa Rauta-aika, Hyvä veli ja Hovimäki sekä useissa suomalaisissa elokuvissa, kuten miespääosaa vuoden 1980 unkarilais-suomalaisessa yhteistyöelokuvassa Tullivapaa avioliitto.
Wentzel on ollut ääninäyttelijänä useissa piirrossarjoissa ja -elokuvissa sekä mukana monissa Ylen kuunnelmissa ja Radioateljeen tuotannoissa.
Wentzel näyttelee Berliinin elokuvajuhlilla 2023 ensi-iltansa saaneessa Mummola-elokuvassa.
Filmografia (elokuvat)

| Vuosi | Elokuva | Rooli |
| --- | --- | --- |
| 1978 | Runoilija ja muusa | Freyan rakastaja |
| 1980 | Tullivapaa avioliitto | Pekka Juhani Eskola, liikemies |
| 1981 | Pedon merkki | Helmut von Stein, saksalainen yhdysupseeri |
| 1984 | Palava enkeli | psykiatri Johan Kukkola, "Juhana" |
| 1984 | Dirty Story | Andersson, Yhtyneen Metallin johtokunnan jäsen |
| 1988 | Nuoruuteni savotat | Juntunen, IKL:n puhuja |
| 1990 | Porttikielto taivaaseen | liikemies huvilalla |
| 1991 | Uppo-Nalle | eläinlääkäri |
| 1996 | Tie naisen sydämeen | Viktor Bööm |
| 1997 | Lunastus | Hans Küttner, saksalainen aliupseeri |
| 1997 | Palkkasoturi | 1. juhla-asuinen |
| 2001 | Leijat Helsingin yllä | vieras Cedercon juhlassa |
| 2004 | Etulinjan edessä |  |
| 2023 | Mummola | Lasse |
Laulajana

Wentzel on levyttänyt vuonna 2005 albumin Kantelettaren lauluja miehen elämästä (Suomalaisen Kirjallisuuden Seura – SKSCD 7).
Äänirooleja

Wentzel lukee myös äänikirjoja.
Tunturikärpässieni

| Tunturikärpässieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Amanitaceae
Suku::  Kärpässienet Amanita
Laji::  nivalis
Kaksiosainen nimi
 Amanita nivalis  Grev. 
Katso myös
   Tunturikärpässieni Commonsissa 
Infobox OKNimi-testi OK: 
Tunturikärpässieni (Amanita nivalis) on kupera, harmaanvalkoinen syötävä kärpässienilaji, mutta se on tunnistettava hyvin, jotta se ei sekoittuisi myrkyllisiin kärpässienilajeihin. Tunturikärpässienen lakki on 2–8 senttimetriä leveä. Väriltään se on valkoinen ja myöhemmin harmaanvalkoinen. Lakin päällä on myös vähän suojusjätettä. Heltat ovat melko tiheät ja valkoiset. Jalka on 4–10 senttimetriä pitkä ja valkoinen. Siinä ei ole rengasta. Malto on valkoista. Tunturikärpässieni kasvaa vaivaiskoivun seuralaisena Tunturi-Lapissa saakka melko yleisenä. Kasvuaika on heinäkuusta elokuuhun. Laji on luokiteltu Suomessa elinvoimaiseksi.
Aiheesta muualla

Laji.fi: Tunturikärpässieni
Tosh Townend

Tosh Townend (s. 12. marraskuuta 1985) on ammattirullalautailija Huntington Beachista, Kaliforniasta. Hänestä tuli ammattilainen 15-vuotiaana. Townend sai sponsorisopimuksen Elementin kanssa 17-vuotiaana. Nyt hän on ammattilaistiimissä ja julkaisee nimilautoja. Tosh vaihtoi kenkäsponsorinsa Emericalta Element Footwearille.
Tosh Townendin isä on australialainen Peter Townend, joka oli vuoden 1976 surffauksen maailmanmestari. Peter Townendilla oli lautoja ympäri taloa ja hän antoi Toshin käyttää niitä vapaasti. 16-vuotiaana Tosh päätti lopettaa koulun ja alkoi tehdä enemmän rahaa kuin yksikään hänen opettajistaan. Hänen isänsä hyväksyi poikansa koulun lopettamisen.
Aiheesta muualla

Tosh Townend Info on Emerica site (Arkistoitu – Internet Archive)
Tosh Townend Interview on Emerica Website (Arkistoitu – Internet Archive)
Tosh Townend website (Arkistoitu – Internet Archive)
Tosh Townend profile on Skatepark of Tampa website
Tosh Townend Interview in Thrasher Magazine (Arkistoitu – Internet Archive)
Tosh Townend Info on Element Website (Arkistoitu – Internet Archive)
Toshi Ichiyanagi

Toshi Ichiyanagi vuonna 1960.
Toshi Ichiyanagi (4. helmikuuta 1933 Kobe, Japani – 7. lokakuuta 2022) oli japanilainen säveltäjä. Hän on Japanin arvostetuin nykysäveltäjä.
Ichiyanagin isä oli Pariisissa opiskellut harrastelijasellisti. Ichiyanagin nuoruudentuotanto on avantgardistista, mutta hän on säveltänyt myös japanilaisille soittimille. Hän opiskeli New Yorkissa yhtä aikaa Einojuhani Rautavaaran kanssa opettajanaan John Cage, joka opetti hänelle lähinnä säveltämisen filosofiaa.
Suomessa vähän esitetty ja tunnettu Ichiyanagi vieraili Suvisoitossa 2010, jolloin pääteemana oli japanilainen musiikki. Ohjelmassa oli hänen myöhäistuotantoaan, Resonant space, Metamorphosis, Festivaalifanfaari, k.e./ffg/fp, Fantasia uruille, Between space and time, Cloud figures, Still Time 4 – In memory of Toru Takemitsu, Trio Interlink , Resonant space, Pianokvintetto ”Pr??a ja Pianokonsertto nro 1 "Reminiscence of spaces". Ichiyanagi oli myös Korsholman musiikkijuhlien teemasäveltäjä 2012.
Ichiyanagi oli naimisissa Yoko Onon kanssa joitakin vuosia vuodesta 1957.
Aiheesta muualla

Julian Cope's Japrocksampler entry on Toshi Ichiyanagi (Arkistoitu – Internet Archive)
Toshi Ichiyanagin muistokirjoitus Helsingin Sanomissa
Tosh Van der Sande

| Tosh Van der Sande |
| --- | --- |
 Tosh Van der Sande Tour de Walloniessa 2014.
Henkilötiedot
Syntynyt: 28. marraskuuta 1990 (ikä 33)
Kansalaisuus:   Belgia
Pyöräilijä
Pituus:  178 cm
Paino:  64 kg
Joukkue:  Team Visma–Lease a Bike
Laji:  maantie
Rooli:  ajaja
Ura
Ammattilaisjoukkue(et)
2011  2012–2021 2022–:  Omega Pharma-Lotto (harjoittelija) Lotto-Belisol / Lotto Soudal Team Jumbo-Visma / Team Visma–Lease a Bike
 Tiedot päivitetty: 1. tammikuuta 2024 
Aiheesta muualla
tosh.be
Tosh Van der Sande (s. 28. marraskuuta 1990 Wijnegem, Antwerpenin provinssi) on belgialainen maantiepyöräilijä. Hän aloitti ammattilaisuransa harjoittelijana Omega Pharma-Lotto -tallissa syksyllä 2011, ja edusti samaa joukkuetta, nimeltään viimeksi Lotto-Soudal, vuoteen 2021. Kaudesta 2022 alkaen hän on kilpaillut Team Jumbo-Visma / Team Visma–Lease a Bike -tallissa. Hän sijoittui Matteo Trentinin jälkeen toiseksi Pariisi–Tours-klassikossa 2015.
Van der Sande on kilpaillut myös ratapyöräilyssä, jossa hän voitti pisteajon junioreiden maailmanmestaruuden 2008.
Saavutuksia

Lähteet: Pro Cycling Stats, Cycling Archives
Scuderia AlphaTauri

|  AlphaTauri-Honda RBPT |
| --- | --- |

Koko nimi:  Scuderia AlphaTauri
Päämaja:   Faenza, Italia
Perustajat:   Dietrich Mateschitz
Henkilökunta:   Franz Tost
Tunnetuimmat kuljettajat:   Pierre Gasly  Daniil Kvjat  Yuki Tsunoda  Nyck de Vries  Daniel Ricciardo  Liam Lawson
Moottorit:  Honda
Renkaat:  P Pirelli
Saavutukset Formula 1:n MM-sarjassa
Ensimmäinen kilpailu:  Itävallan GP 2020
Kilpailuja:  83
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  1
Paalupaikkoja:  0
Nopeimpia kierroksia:  2
MM-pisteitä:  309
Viimeinen kilpailu:  Abu Dhabin GP 2023
Sijoitus kaudella 2023:  8. (25 p.)
Scuderia AlphaTauri (kilpaili kausilla 2020–2021 nimellä Scuderia AlphaTauri Honda) on Formula 1 -sarjassa kaudella 2020 aloittanut italialainen talli, jonka omistaja on energiajuomayhtiö Red Bull. Sen kotipaikka sijaitsee Faenzassa Italiassa.
Ennen kauden 2024 alkua talli vaihtoi nimekseen Racing Bulls, lyhennettynä vain RB ja kilpailee nimellä Visa Cash App RB Formula One Team.
Historia

Tallin perusti alun perin italialainen Gian Carlo Minardi. Tallin Formula 1 -historia ulottuu aina vuoteen 1985 asti, jolloin se debytoi Minardi-nimellä Brasilian GP:ssä.
Minardi-talli siirtyi syyskuussa 2005 Red Bull -energiajuomayhtiön omistukseen. Red Bullilla oli jo oma Formula 1 -talli, mutta se halusi perustaa junioritallin voidakseen ajattaa kaikkia sponsoroimiaan kuljettajiaan kuninkuusluokassa. Tallin nimeksi vaihdettiin kaudesta 2006 alkaen Scuderia Toro Rosso, joka tarkoittaa italiaksi punaista härkää (engl. Red Bull).
Kaudeksi 2020 tallin nimeksi vaihdettiin Scuderia AlphaTauri ja samalla se ylennettiin Red Bullin junioritallista sisartalliksi. AlphaTauri on Red Bullin vuonna 2016 perustama muotibrändi. Alpha Tauri on myös Härän tähdistön kirkkaimman tähden nimi. Tallin pääkonttori jatkaa samassa paikassa kuin Minardin ja Toro Rosson vanha.
Historia > Kausi 2020

Kaudella 2020 kuljettajina toimivat Daniil Kvjat ja Pierre Gasly. Talli sai avausvoittonsa Gaslyn ajamana Italian osakilpailusta. Talli saavutti kauden aikana 107 pistettä sijoittuen valmistajien sarjan seitsemänneksi.
Historia > Kausi 2021

Kaudella 2021 tallin kuljettajina ajoivat Pierre Gasly ja Yuki Tsunoda. Talli saavutti kauden aikana yhden palkintosijan Azerbaidžanin GP:stä Gaslyn ajamana. Talli osoitti kilpailukykyään Gaslyn oltua musta hevonen aika-ajoissa ollen useissa kilpailuissa viiden nopeimman kuljettajan joukossa. Talli saavutti kauden aikana 142 pistettä sijoittuen valmistajien sarjan kuudenneksi.
Formula 1 -tulokset > Kaudet numeroina

| Kausi | Sijoitus | Kilpailut | Pisteet | Voitot | Paalu- paikat | Nopeimmat kierrokset |  |
| --- | --- | --- | --- | --- | --- | --- | --- |
| 2020 | 7. | 17 | 107 | 1 | 0 | 0 |  |
| 2021 | 6. | 22 | 142 | 0 | 0 | 1 |  |
| 2022 | 9. | 22 | 35 | 0 | 0 | 0 |  |
| 2023 | 8. | 22 | 25 | 0 | 0 | 1 |  |

| Yhteensä | Yhteensä | 83 | 309 | 1 | 0 | 2 |  |
Formula 1 -tulokset > Tulokset kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2020 | AT01 Honda V6 t P |  | AUS | AUT | STY | HUN | GBR | ANI | ESP | BEL | ITA | TUS | RUS | EIF | POR | EMI | TUR | BHR | SKR | ABU |  |  |  |  |  | 107 | 7. |
| 2020 | AT01 Honda V6 t P |  Pierre Gasly | C | 7 | 15 | Kesk. | 7 | 11 | 9 | 8 | 1 | Kesk. | 9 | 6 | 5 | Kesk. | 13 | 6 | 11 | 8 |  |  |  |  |  | 107 | 7. |
| 2020 | AT01 Honda V6 t P |  Daniil Kvjat | C | 12† | 10 | 12 | Kesk. | 10 | 12 | 11 | 9 | 7 | 8 | 15 | 19 | 4 | 12 | 11 | 7 | 11 |  |  |  |  |  | 107 | 7. |
| 2021 | AT02 Honda V6 t P |  | BHR | EMI | POR | ESP | MON | AZE | FRA | STY | AUT | GBR | HUN | BEL | NED | ITA | RUS | TUR | USA | MXC | SÃP | QAT | SAU | ABU |  | 142 | 6. |
| 2021 | AT02 Honda V6 t P |  Pierre Gasly | 17† | 7 | 10 | 10 | 6 | 3 | 7 | Kesk. | 9 | 11 | 5 | 6 | 4 | Kesk. | 13 | 6 | Kesk. | 4 | 7 | 11 | 6 | 5 |  | 142 | 6. |
| 2021 | AT02 Honda V6 t P |  Yuki Tsunoda | 9 | 12 | 15 | Kesk. | 16 | 7 | 13 | 10 | 12 | 10 | 6 | 15 | Kesk. | DNS | 17 | 14 | 9 | Kesk. | 15 | 13 | 14 | 4 |  | 142 | 6. |
| 2022 | AT03 RBPT V6 t P |  | BHR | SAU | AUS | EMI | MIA | ESP | MON | AZE | CAN | GBR | AUT | FRA | HUN | BEL | NED | ITA | SIN | JPN | USA | MXC | SÃP | ABU |  | 35 | 9. |
| 2022 | AT03 RBPT V6 t P |  Pierre Gasly | Kesk. | 8 | 9 | 12 | Kesk. | 13 | 11 | 5 | 14 | Kesk. | 15 | 12 | 12 | 9 | 11 | 8 | 10 | 18 | 14 | 11 | 14 | 14 |  | 35 | 9. |
| 2022 | AT03 RBPT V6 t P |  Yuki Tsunoda | 8 | DNS | 15 | 7 | 12 | 10 | 17 | 13 | Kesk. | 14 | 16 | Kesk. | 19 | 13 | Kesk. | 14 | Kesk. | 13 | 10 | Kesk. | 17 | 11 |  | 35 | 9. |
| 2022 | AT03 RBPT V6 t P |  Liam Lawson |  |  |  |  |  |  |  |  |  |  |  |  |  | TD |  |  |  |  |  | TD |  |  |  | 35 | 9. |
| 2023 | AT04 Honda RBPT V6 t P |  | BHR | SAU | AUS | AZE | MIA | EMI | MON | ESP | CAN | AUT | GBR | HUN | BEL | NED | ITA | SIN | JPN | QAT | USA | MXC | SÃP | LVG | ABU | 25 | 8. |
| 2023 | AT04 Honda RBPT V6 t P |  Nyck de Vries | 14 | 14 | 15† | Kesk. | 18 | C | 12 | 14 | 18 | 17 | 17 |  |  |  |  |  |  |  |  |  |  |  |  | 25 | 8. |
| 2023 | AT04 Honda RBPT V6 t P |  Daniel Ricciardo |  |  |  |  |  |  |  |  |  |  |  | 13 | 16 | Louk. | Louk. | Louk. | Louk. | Louk. | 15 | 7 | 13 | 14 | 11 | 25 | 8. |
| 2023 | AT04 Honda RBPT V6 t P |  Liam Lawson |  |  |  |  |  |  |  |  |  |  |  |  |  | 13 | 11 | 9 | 11 | 17 |  |  |  |  |  | 25 | 8. |
| 2023 | AT04 Honda RBPT V6 t P |  Yuki Tsunoda | 11 | 11 | 10 | 10 | 11 | C | 15 | 12 | 14 | 19 | 16 | 15 | 10 | 15 | DNS | Kesk. | 12 | 15 | 8 | 12 | 96 | 18† | 8 | 25 | 8. |
| 2023 | AT04 Honda RBPT V6 t P |  Isack Hadjar |  |  |  |  |  |  |  |  |  |  |  |  |  |  |  |  |  |  |  | TD |  |  |  | 25 | 8. |
Kuljettajat

Daniil Kvjat (2020)
Pierre Gasly (2020–2022)
Yuki Tsunoda (2021–2023)
Nyck de Vries (2023)
Daniel Ricciardo (2023)
Liam Lawson (2023)
Trevor Marsicano

| Mitalit | Mitalit | Mitalit |  |
| --- | --- | --- | --- |
|  Trevor Marsicano |  Trevor Marsicano |  Trevor Marsicano |  |
Maa:  Yhdysvallat
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Hopeaa | Vancouver 2010 | joukkuetakaa-ajo |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Richmond 2009 | 1 000 m |  |
|  Kultaa | Inzell 2011 | joukkuetakaa-ajo |  |
|  Hopeaa | Richmond 2009 | 1 500 m |  |
|  Pronssia | Richmond 2009 | 5 000 m |  |
|  Pronssia | Richmond 2009 | joukkuetakaa-ajo |  |
Trevor Marsicano (s. 5. huhtikuuta 1989 Schenectady, New York, Yhdysvallat) on yhdysvaltalainen pikaluistelija.
Marsicano sijoittui viidenneksi yleisluistelun MM-kilpailuissa Hamarissa 2009. Myöhemmin samana talvena hän voitti matkakohtaisissa MM-kilpailuissa Kanadan Richmondissa kultaa 1 000 metrillä ajalla 1.08,96. Hän sai lisäksi hopeaa 1 500 metrillä sekä pronssia 5 000 metrillä ja joukkuetakaa-ajossa. Maailmancup-kaudella 2008–2009 hän sijoittui toiseksi 1 500 metrin kokonaiskilpailussa. Vancouverin olympialaisissa 2010 Marsicano sai hopeaa joukkuetakaa-ajossa. Hän voitti saman lajin maailmanmestaruuden Inzellissä 2011.
Marsicano rikkoi 7. maaliskuuta 2009 Salt Lake Cityssä Pekka Koskelan nimissä olleen 1 000 metrin maailmanennätyksen luisteltuaan ajan 1.06,88. Hän menetti ennätyksen vielä samassa kilpailussa Shani Davisille.
Ennätykset

| Matka | Aika | Paikka | Päivä |
| --- | --- | --- | --- |
| 500 m | 35,72 | Salt Lake City | 26. joulukuuta 2009 |
| 1 000 m  | 1.06,88 | Salt Lake City | 7. maaliskuuta 2009 |
| 1 500 m | 1.42,31 | Salt Lake City | 6. maaliskuuta 2009 |
| 3 000 m | 3.46,45 | Richmond | 6. helmikuuta 2010 |
| 5 000 m | 6.16,55 | Salt Lake City | 7. maaliskuuta 2009 |
| 10 000 m | 13.21,06 | Salt Lake City | 30. joulukuuta 2009 |
Tom Walkinshaw

| Tom Walkinshaw |
| --- | --- |

Henkilötiedot
Syntynyt: 14. elokuuta 1946 Midlothian, Skotlanti Iso-Britannia
Kuollut: 12. joulukuuta 2010 (64 vuotta) Oxfordshire, Skotlanti Iso-Britannia
Kansalaisuus:   Skotlanti
Tom Walkinshaw (14. elokuuta 1946 Midlothian, Skotlanti Iso-Britannia – 12. joulukuuta 2010 Oxfordshire, Skotlanti Iso-Britannia) oli skotlantilainen kilpa-autoilija, Formula 1 -tallipäällikkö ja Tom Walkinshaw Racing -yhtiön perustaja. Hän omisti myös Englannissa rugbyä pelaavan Gloucester Rugby -joukkueen.
Walkinshaw kuoli syöpään 12. joulukuuta 2010 64-vuotiaana.
Ura moottoriurheilussa alkaa

Walkinshaw perusti vuonna 1975 Tom Walkinshaw Racingin (TWR), joka suunnitteli sekä rakensi kilpa- ja ralliautoja muun muassa Rover- ja Porsche-merkeillä. Sen autoilla kilpailtiin eri autoilusarjoissa, välillä hyvälläkin menestyksellä, muun muassa voittamalla Le Mansin 24 tunnin ajon neljästi (vuosina 1988 ja 1990 Jaguar-yhteistyössä ja vuosina 1996–97 Porsche-yhteistyössä).
Formula 1 -ympyröihin Walkinshaw pääsi kun hänet palkattiin Benettonin F1-talliin vastaavaksi suunnittelijaksi vuonna 1992. Kaudella 1994 Michael Schumacher voitti tallin autolla ensimmäisen mestaruutensa, ja samana vuonna Walkinshaw joutui selvittelyn kohteeksi kun tallin autoista löytyi muun muassa kiellettyä elektroniikkaa. Rangaistuksia ei kuitenkaan tullut, koska FIA ei pystynyt todistamaan että autot olisivat olleet sääntöjenvastaisia itse kilpailutapahtumissa.
Vuonna 1995 Walkinshaw osti puolet Ligierin F1-tallista Benettonin tallipäällikkö Flavio Briatorelta. Walkinshaw olisi halunnut hankkia tallin kokonaan omistukseensa, mutta se ei onnistunut, joten kaupat peruttiin. Niinpä hän hankki Arrowsin F1-tallin ja ryhtyi samalla tallipäälliköksi. Kaudella 1997 Walkinshaw onnistui saamaan talliinsa edellisen kauden mestarin Damon Hillin, vaikka tallin kilpailukykyyn ei uskottu. Talli saavutti kauden aikana yhdeksän pistettä ja sijoittui valmistajien sarjassa kahdeksanneksi. Paras sijoitus oli Hillin ajama kakkossija Unkarin GP:ssa, jonka oli lähellä voittaa ennen kytkinongelmia.
Maksumieheksi

TWR Group työllisti vuonna 1997 1500 henkeä Britanniassa, Ruotsissa, Australiassa ja Yhdysvalloissa. Se joutui kuitenkin selvitystilaan vuonna 2002 kun Walkinshaw'n F1-tallilla oli suuria talousvaikeuksia. Walkinshaw muun muassa maksoi itse omista rahoistaan noin viisi miljoonaa euroa, jotta sai tallin moottorivelat maksettua Cosworthille ja autot radalle Silverstonessa. Lopulta Saksan GP kolme viikkoa myöhemmin jäi tallin viimeiseksi, vaikka kaudesta oli vielä viisi osakilpailua ajamatta. Tallin kaatumisen jälkeen varoja perittiin Walkinshaw'lta henkilökohtaisesti ja lopulta myös TWR-yhtiö joutui lopettamaan toimintansa.
Aiheesta muualla

Grandprix.com
Tom Walkinshaw Roverin ratissa Nürburgringilla 1985.
Tulokas

Wikisanakirjassa on tähän liittyvä sananselitys: .
Tulokas voi tarkoittaa ainakin seuraavia:
Sukunimenä:
Esa Mäki-Tulokas (s. 1982), koripalloilija ja valmentaja
Lena Sisula-Tulokas (s. 1945), siviilioikeuden professori
Mikko Tulokas (1946–2021), juristi, KKO:n jäsen 1992–2012
tulokas- tai vieraslaji
The Rookie – tulokas, elokuva vuodelta 1990
Tulokulma

Tulokulma on kulma, jonka pintaa kohtaavan kappaleen tai aaltosäteen tulosuunta muodostaa leikkauspisteeseen piirretyn , pintaa vastaan kohtisuorassa olevan suoran kanssa.
Tumba (Botkyrka)

| Tumba |
| --- | --- |
 Grödingevägen Tumbassa.
 Tumba
 Koordinaatit: 59°12′N, 17°49′E 
Valtio:   Ruotsi
Lääni:  Tukholman lääni
Maakunta:  Södermanland
Kunta:  Botkyrkan kunta ja Salemin kunta
Pinta-ala:  
 – Maa:  17,74 km²
Väkiluku:  37 852
 – Väestötiheys:  2 133,7 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Tumban rautatieasema ja linja-autoasema vasemmalla. Sen vieressä on Tumban liikekeskus.
Tumba on Tukholman suurkaupunkialueella sijaitseva taajama, joka ulottuu Botkyrkan ja Salemin kuntien alueelle. Tumba on myös Botkyrkan kunnan keskustaajama. Se sijaitsee Tukholman läänissä ja Södermanlandin historiallisessa maakunnassa Keski-Ruotsissa. Tumban taajama kuuluu pääosin Botkyrkan kuntaan, mutta länsiosa siitä kuuluu myös Salemin kuntaan. Koko taajamassa oli vuoden 2010 lopussa 37 852 asukasta. Siitä 22 647 asui Botkyrkan kunnassa ja 15 205 Salemin kunnassa. Kyseessä on Ruotsin suurin taajama, joka ei ole entinen kaupunki.
Tumba sai alkunsa rautatiepaikkakuntana joka kasvoi tiiviisti radan varteen. Vanha asemarakennus säilyi 1990-luvun puoliväliin kunnes se purettiin uuden matkakeskuksen tieltä. Tumban asemalla pysähtyvät Tukholman paikallisjunat. Tumbasta on 23,4 kilometriä Tukholman keskustan rautatieasemalle.
Tumbassa toimii oma syyrialais-ortodoksinen seurakunta, mikä viittaa merkittävään syyrialaistaustaiseen väestöryhmään.
Tumbassa toimivassa Tumba gymnasiumissa on 1 000 oppilasta. Kuninkaallisella teknisellä korkeakoululla ja Södertörns högskolalla on myös toimintaa Tumbassa.
Tumbassa on sijainnut vuodesta 1755 Ruotsin valtionpankin setelipaperitehdas, joka myytiin vuonna 2001 Crane AB -yritykselle. Paikkakunnan toinen suuryritys on Alfa Laval. Tumbasta tulee maailmallakin mainetta saanut metalliyhtye Amon Amarth.
Väestönkehitys

| Tumban taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 6 627 | 6 627 |
| 1965 | 1965 |    | 10 200 | 10 200 |
| 1970 | 1970 |    | 27 308 | 27 308 |
| 1975 | 1975 |    | 28 750 | 28 750 |
| 1980 | 1980 |    | 29 422 | 29 422 |
| 1990 | 1990 |    | 30 879 | 30 879 |
| 1995 | 1995 |    | 32 346 | 32 346 |
| 2000 | 2000 |    | 34 101 | 34 101 |
| 2005 | 2005 |    | 35 311 | 35 311 |
| 2010 | 2010 |    | 37 852 | 37 852 |
Lähde: Statistiska centralbyrån (SCB). Tumba kasvoi yhteen Rönningen kanssa vuonna 1970.
Aiheesta muualla

Kuvia tai muita tiedostoja aiheesta Tumba (Botkyrka) Wikimedia Commonsissa
Tukholman läänin kuntien keskustaajamat
Signe Hammarsten-Jansson

| Signe Hammarsten-Jansson |
| --- | --- |
 Signe Hammarsten-Jansson 1900-luvun alussa
Henkilötiedot
Syntynyt: 1. kesäkuuta 1882 Hannäs, Ruotsi
Kuollut: 6. heinäkuuta 1970 (88 vuotta) Porvoo, Suomi
Ammatti:  Graafikko
Puoliso:  Viktor Jansson
Lapset:  Tove Jansson, Lars Jansson, Per Olov Jansson
Muut tiedot
Lempinimet:  Ham
Signe ”Ham” Hammarsten-Jansson (o.s. Hammarsten, 1. kesäkuuta 1882 Hannäs, Ruotsi – 6. heinäkuuta 1970 Porvoo, Suomi) oli ruotsalaissyntyinen graafikko, joka suunnitteli muun muassa Suomen postimerkit kolmenkymmenen vuoden ajan.
Lapsuus ja nuoruus Ruotsissa

Signe oli Hammarstenin pappisperheen kuudesta lapsesta toiseksi vanhin. Hän kävi kahdeksan luokkaa oppikoulua ja opiskeli sitten Tukholman taideteollisessa korkeakoulussa 1901–1905. Hän toimi viisi vuotta tukholmalaisen tyttökoulun piirustuksenopettajana ja oli mukana perustamassa Ruotsiin tyttöjen partioliikettä.